ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ПРОСВЕТА – 1928” с.БЕЛИЦА ЗА 2023год.

 Читалището през годините като храм на култура, просвета и българщина винаги е изпълнявало своите функции- популяризиране, съхранение и предаване на идните поколения любовта към корена, към традициите, обичаите и бита на българина.

 През изминалата творческа и календарна година Читалището е посрещнало редица празници и събития. Отбелязани бяха всички празници заложени в културния календар. Групата за хора”Беличанци” участва на редица фестивали, както и мероприятия организирани в селото. Групата за автентичен фолклор „Росна китка” е взела участие само на наши местни тържества, поради ред причини и невъзможност за участие в други формати. Един от най-значимите и интересен за жители, гости и участници е обичая „Цаца”, който провеждаме в началото на годината. Празника е свързан със наричания, веселие и безброй забавни моменти за всички, с него се отбелязва „началото” на земеделската година, нарича се за здраве, плодородие, берекет и се гонят злите сили. Със събраните средства се закупиха детски съоръжения, които се монтираха в парка и се ползват с голямо удоволствие от всички. Идеята ни е за в бъдеще да се популяризира и разрасне все повече празника, за да бъде наша визитна картичка.

Чествани са редица празници,организирани са рецитали и тематични вечери. С помощта на настоятелството и децата от клуба „сръчни ръчички”по случай първи март площада грейна в бяла и червена премяна, която създава изключително празнично настроение у жителите на селото.За Великден бе организирано боядисване на яйца от децата, след което центъра на селото бе пременен и готов за празник.През лятната ваканция, децата продължават своите занимания в кръжока „сръчни ръчички”, където рисуват, творят и се забавляват истински.За тях биват организирани различни забавления, включително един незабравим празник за първи юни-ден на детето.Читалището участва и в организацията на събора на селото през м.септември. За радост на най-малките в края на годината, пристига Дядо Коледа в Читалището, като носи куп лакомства и подаръци за всички.Редица са и другите мероприятия проведени през годината. Тази година бе подменена изцяло дограмата на сградата със средства отпуснати от Общината, което я прави приветлива и изглеждаща по много по добър начин. Със наши средства бяха освежени и обурудвани две от помещенията на първия етаж.

 През изминалата година читалищното настоятелство е заседавало и разисквало наболели проблеми и въпроси свързани с дейността на читалището.Обсъдени и гласувани са всички направени разходи.

* 769 - остатък 2022г.
* 3485.00 - субсидия 2023г.
* 4254.00 - общо
* 2368.10 - разходи
* 1885.90 - остатък

Всички документи за направените разходи се съхраняват по надлежния ред.

Дата:…………… Председател:…………

 /Дияна Кушелиева/